Musikalsk gjør ikke Pink Floyd de store eksperimentelle endringene og lydbildet minner mer om enkelte av Pink Floyds album fra første halvdel av 1970-tallet. David Gilmours gitarlyd kan best beskrives som lyrisk, mens Richard Wrights tangenter og spesielle akkordsammensetninger er mer fremtredende enn på nesten 20 år. Bandet benytter også på dette albumet en rekke lydeffekter. Den britiske matematikeren Stephen Hawking høres på «Keep Talking». Hawking mistet taleevnen på grunn av amyotrofisk lateralsklerose, og snakket gjennom en talesynthesizer.